**POLICA OSIGURANJA PRAVNE ZAŠTITE ZA ČLANOVE HKSR U 2020.**

**P O J A Š NJ E NJ E**

**CILJ: Omogućiti pravnu sigurnost na profesionalnom području članovima HKSR.**

**„Pravna sigurnost” je temeljna pretpostavka sređenog života i djelovanja u svakoj sredini jer ona svakome jamči primjereno ostvarenje i zaštita prava i osobnih sloboda.**

**Premiju osiguranja plaća Hrvatska komora socijalnih radnika**

**Za koje rizike imamo pokriće troškova pravne zaštite ?**

* **Pravna zaštita savjetovanja**: o Svaki član HKSR ima pravo na jedan usmeni pravni savjet godišnje iz bilo kojeg područja prava kod kontaktnog odvjetnika, pravo se ostvaruje u Republici Hrvatskoj.

▪ ***Primjer:*** *Dok ste bili u posjeti korisniku socijalnih usluga, biciklist Vam je oštetio osobni automobil, provjera s odvjetnikom što imate pravo i na koji način nadoknaditi nanesenu štetu.*

* **Opća odštetna pravna zaštita na profesionalnom području:**

o Svaki član HKSR ima pravo uz pomoć osiguranja potraživati naknadu štete od osobe koja im je nanijela štetu na zdravlju, tijelu ili osobnoj imovini za vrijeme obavljanja profesionalne djelatnosti ili vezano uz obavljanje profesionalne djelatnosti. Opća odštetno pravna zaštita na profesionalnom području važi u Europi u geografskom smislu.

▪ **Primjeri:** Privatni automobil koji je oštećen tijekom obavljanja posla,  *Osiguranik (član HKSR) uz pomoć odvjetnika ostvaruje zahtjev za naknadu štete koja mu je nastala. Sve troškove izvansudskog kao i sudskog postupka preuzima ARAG osiguranje.*

* **Odštetni zahtjevi zbog povrede časti i dobrog imena:- Klauzula HRK075** o Svaki član HKSR ima pravo podnijeti odštetni zahtjev na teret police osiguranja pravne zaštite zbog povrede časti i dobrog imena koju je pretrpio osiguranik (član HKSR) zbog obavljanja profesionalne djelatnosti do visine troška od 5000,00 € sudskog ili van sudskog spora za svaki štetni događaj i važi u Republici Hrvatskoj (ako je za postupak nadležan sud u Republici Hrvatskoj), kod pravnog zastupnika odabranog od strane osiguratelja. Za svako pokriće po klauzuli **075** potrebno je odobrenje od HKSR.

▪ ***Primjer:*** *Zbog „procijenjenih“ propusta u obavljanju djelatnosti, član obitelji korisnika socijalnih usluga je negativno prozivao i etiketirao socijalnog radnika, člana HKSR. Socijalni radnik preko odvjetnika traži naknadu štete zbog povrede časti*

*i dobrog imena te narušavanje profesionalnog ugleda. Troškove spora do 5000,00 € snosi osiguratelj.*

* **Osiguranje privatnog tužitelja- Klauzula KHR077** o Kao proširenje osigurateljnog pokrića osigurateljna zaštita obuhvaća i zastupanje osiguranika za kaznena djela počinjena prema članu HKSR za koja je u Kaznenom zakonu propisano da se progone prema privatnoj tužbi. Osigurateljna zaštita postoji samo ako je za kazneni postupak nadležan sud u Republici Hrvatskoj.

▪ **Primjer***: Korisnik socijalnih usluga je fizički ozlijedio socijalnog radnika, člana HKZR i nanio mu tjelesne ozlijede. Policija podnosi kaznenu prijavu, ali državno odvjetništvo prijavu preinačuje u prekršajnu prijavu koja se ne progoni po službenoj dužnosti. Socijalni radnik temeljem police osiguranja može privatnom tužbom nastaviti kazneni progon zlostavljača te dodatno na teret police osiguranja podnijeti i odštetni zahtjev zbog tjelesnih povreda. Troškova obadva postupka snosi osiguranje.*

* **Opća kazneno pravna zaštita na profesionalnom području**:

o **Svaki član HKSR ima pravo na pravnu zaštitu u slučaju pretkaznenog, kaznenog ili prekršajnog postupka koji im se stavlja na teret zbog profesionalnih grešaka, propusta ili prekršaja u svim fazama postupka, bez obzira kad je kazneno djelo ili prekršaj počinjen ako je u vremenu trajanja police osiguranja došlo do aktivacije kaznenog ili prekršajnog progona.**

* **Proširenje pokrića pravne zaštite kod kaznenih djela i prekršaja - Klauzula HRK072**

Osigurateljna zaštita obuhvaća troškove i izdatke obrane u kaznenim i prekršajnim postupcima, bez obzira na fazu postupka, koji nastanu u obavljanju djelatnosti kao profesionalne djelatnosti, koja je navedena na polici i važi u Europi (u geografskom smislu), pod uvjetom, da se radi o postupcima za:

* 1. kazneno djelo koje se može počiniti s svjesnim ili nesvjesnim nehajem;
  2. kazneno djelo koje se može počiniti s izravnom ili neizravnom namjerom, čak i ako kazneni progon postoji za to djelo ako je počinjeno iz nehaja i ako je za to djelo (u slučaju namjere) zapriječena kazna zatvora do maksimalno 15 (petnaest) godina;
  3. prekršaj nastao u svezi s radnjama i propustima u obavljanju profesionalne djelatnosti;
  4. prekršaj koji se može počiniti izravnom ili neizravnom namjerom;
  5. u slučaju pravomoćne osuđujuće presude zbog kaznenog djela ili prekršaja počinjenog s izravnom namjerom, zaštita se retrogradno ukida. U tom slučaju Osiguranik se obvezuje osiguratelju izvršiti povrat svih davanja koja je osiguratelj izvršio po osnovi ugovora o osiguranju.

* + **Primjer: obrana u pretkaznenom postupcima, postupcima pred državnim odvjetnikom.**

*Socijalni radnik nije prijavio/primijetio fizičko ili seksualno zlostavljanje unutar obitelji. Polica osiguranja pokriva pretkazneni postupak (istraživanje navoda, ispitivanje i sl.), te se utvrdi da ima li elemenata za pokretanje postupka pred Državnim odvjetništvom, čiji su troškovi također pokriveni policom osiguranja pravne zaštite*

* + **Primjer: obrana u kaznenim postupcima (kazneni postupci za kaznena djela počinjena iz nehaja).** *Dijete je od strane Centra za socijalnu skrb bilo smješteno u udomiteljsku obitelj te time neopravdano oduzeto roditeljima. Zbog zlouporabe ovlasti, protiv socijalne radnice je pokrenut pretkazneni postupak. Odvjetnik u pretkaznenom postupku štiti interese socijalne radnice. Sve troškove pretkaznenog kao i mogućeg kaznenog postupka preuzima ARAG osiguranje.*

* **Obrana u disciplinskom postupku**: **Klauzula HRK071** o Uključeno je i pokriće troškova u disciplinskim postupcima pokrenutim protiv Osiguranika u svezi s radnjama i propustima nastalim u obavljanju djelatnosti kao profesionalne djelatnosti, pred tijelima Komore, sudom časti 1. i 2. stupnja.

# KARAKTERISTIKE POLICE OSIGURANJA PRAVNE ZAŠTITE HKSR

* Osigurani iznos: **100.000,00 €** / po svakom članu komore i po svakom štetnom događaju o Bez agregatnog limita

* **POLICA POKRIVA SLJEDEĆE TROŠKOVE:** o odvjetničke troškove
* troškove vještaka, odnosno izradu mišljenja vještaka po nalogu suda o troškove svjedoka
* troškove sudskih tumača, te dodatne materijalne troškove (fotokopiranje na sudu i sl.) o sudske troškove – takse odnosno paušalne sudske pristojbe
* Osiguranje pologa jamčevine u slučaju određivanja pritvora do **100.000 EUR** o putne troškove za suđenje u inozemstvu o troškove izvansudskih nagodbi, medijacija
* **presudom određene troškove suprotne strane**

**Za sva pitanja i nejasnoće, molimo obratite se: e-mail: hksr@certitudo.hr**

# Tel: 01 5802532 Gsm: 098 340 540

**Vaš Certitudo tim**